stanford-oval/wikipedia huggingface dataset:
קרב חרבת מחאז
לקריאה נוספת

ספר הפלמ"ח, כרך ב', 1955, עמ' 594–613
עמוס כרמל, אלוף הניצחון, אסף שמחוני, תל אביב: הוצאת ידיעות אחרונות, ספרי חמד, 2009, עמ' 220–228
הערות שוליים

↑  בהמשך הוחלף מקום המנחת, והמנחת החדש נקרא 'אבק 2'. כך, רטרואקטיבית, ניתן למנחת המקורי השם 'אבק 1'.
יגאל אלון, מפקד חזית הדרום
שלט הסבר במחלף מאחז על קרבות חרבת מחאז
שברולט 400

| --- | --- |

Chevrolet 400
 מאפיינים כלליים
 נקרא גם:  Chevy II Serie 400
 יצרן:  שברולט באמצעות חברת הבת "General Motors de Argentina"
 שנות ייצור:  1962–1974
 הרכבה:  ארגנטינה ארגנטינה
 מודל אחריו:  אופל K 180  שברולט שבי
 חברת אם:  ג'נרל מוטורס
 סיווג:  מכונית משפחתית גדולה
 אורך:  4,650  מ"מ
 רוחב:  1,798 מ"מ
 גובה:  1,400 מ"מ
 בסיס גלגלים:  2,794 מ"מ
 מפרט טכני
 מנוע:  4 צילינדרים, מנוע דיזל, 1,996 סמ"ק המפיק 45 כ"ס ב-3,000 סל"ד 6 צילינדרים, 3,185 סמ"ק המפיק 106 כ"ס (מנוע שברולט מסוג "Chevrolet straight-6 engine") 6 צילינדרים, 3,769 סמ"ק המפיק 127 כ"ס (מנוע שברולט מסוג "Chevrolet straight-6 engine") (מאייד מסוג "Holley R2751")   6 צילינדרים, 4,097 סמ"ק המפיק 155 כ"ס (מנוע שברולט מסוג "Chevrolet straight-6 engine")
 הילוכים:  תמסורת ידנית - 3 מהירויות  תמסורת מסוג "ZF" - כולל מחליף 4 מהירויות
 צריכת דלק:  מכל 60 ליטר
שברולט 400 (באנגלית: Chevrolet 400) היא מכונית משפחתית גדולה, בגרסה אחידה של 4 דלתות סדאן, דגם של חטיבת המכוניות שברולט בחברת ג'נרל מוטורס האמריקאית בארגנטינה אשר יוצרה בין השנים 1962–1974.
דגם ה"שברולט 400" יוצר על ידי חברת הבת "General Motors de Argentina" של חברת ג'נרל מוטורס.
יוצרו כ-93,000 יחידות מדגם "שברולט 400".
גרסאות

Chevrolet 400 Diésel
Chevrolet 400 Std
Chevrolet 400 Special
Chevrolet 400 Súper y Súper DeLuxe
Chevrolet 400 Súper
Chevrolet 400 Rally Sport
תמונות

שברולט 400, שנת 1962
שברולט 400
שברולט 400
שברולט 400
שברולט 400
ראו גם

שברולט אג'יל
לקריאה נוספת

שברולט 400 - מבחן (estdelayer)
שברולט 400 (cars-blog.net/gallery/chevrolet-400) ( World Encyclopedia of Cars )
הערות שוליים

↑  פרסומת לשברולט 400 (מימין) pinterest
↑  סוגי שברולט 400cocheargentino.com.ar/c/chevrolet_400
↑  היסטורית שברולט בארגנטינה autosdeculto.com.ar/argentinos-chevrolet
רוד ת'ורן

| --- | --- |

ת'ורן בשנת 1963
 לידה:  23 במאי 1941 (בן 83) פרינסטון שבוירג'יניה המערבית, ארצות הברית
 עמדה:  קלע
 גובה:  1.93 מטר
 מכללה:  אוניברסיטת וירג'יניה המערבית
 דראפט:  בחירה שנייה, 1963 בולטימור בולטס
 היכל התהילה:  נבחר כתורם בשנת 2018
 קבוצות כשחקן
 1963–1964   1964–1965   1965–1967   1967–1971:  בולטימור בולטס   דטרויט פיסטונס   סנט לואיס הוקס   סיאטל סופרסוניקס
 הישגים כשחקן
 בחירה לחמישיית הרוקיז של העונה (1964)
 קבוצות כמאמן
 1971–1972   1973–1975   1975–1976   1976–1978   1981–1982:  סיאטל סופרסוניקס (עוזר)   ניו יורק נטס (עוזר)   ספיריטס אוף סנט לואיס   ניו יורק/ניו ג'רזי נטס (עוזר)   שיקגו בולס
 קבוצות כג'נרל מנג'ר
 1978–1985   2000–2004   2007–2008   2010   2010–2012:  שיקגו בולס   ניו ג'רזי נטס   ניו ג'רזי נטס   ניו ג'רזי נטס   פילדלפיה 76'
 הישגים כג'נרל מנג'ר
 זכייה בפרס מנהל העונה (2002)
רודני קינג "רוד" ת'ורן (באנגלית: Rodney King "Rod" Thorn; נולד ב-23 במאי 1941) הוא מנהל קבוצות כדורסל אמריקאי, וכדורסלן עבר אשר שיחק בליגת ה-NBA בין השנים 1963–1971. כמו כן שימש כמאמן לתקופות קצרות בספיריטס אוף סנט לואיס מליגת ה-ABA ובשיקגו בולס מה-NBA.
בשנת 2018 הוצג בהיכל התהילה של הכדורסל, כ"תורם לכדורסל".
קריירת תיכונים ומכללות

ת'ורן נולד וגדל בעיר פרינסטון שבוירג'יניה המערבית. כשחקן קבוצת הכדורסל של "תיכון פרינסטון" הצטיין ונבחר פעמיים לחמישיית העונה של ליגת התיכונים בארצות הברית. כאשר התלבט בסיום לימודיו התיכוניים באיזו אוניברסיטה ללמוד, החליט בית המחוקקים של מדינת וירג'יניה המערבית להגדיר את ת'ורן כ"משאב טבע לאומי", ובכך שכנע אותו להצטרף לאוניברסיטת וירג'יניה המערבית.
ב-3 עונותיו בקבוצת הכדורסל של האוניברסיטה העמיד ממוצעים כוללים של 21.8 נקודות ו-11.1 ריבאונדים למשחק, ובעונות 1961 ו-1962 נבחר לחמישיית העונה השנייה של ליגת המכללות כולה. בעונתו האחרונה, 1962, הוביל את קבוצתו לשלב שמינית הגמר של טורניר אליפות המכללות ("NCAA Sweet Sixteen"), בו הפסידה וירג'יניה המערבית מול אוניברסיטת סנט ג'וזפס על אף 44 הנקודות שקלע ת'ורן במשחק.
קריירת משחק

בדראפט ה-NBA‏ 1963 נלקח ת'ורן על ידי בולטימור בולטס בבחירה השנייה, אחרי ארט היימן שנבחר ראשון. לאורך עונת הרוקי שלו קלע ת'ורן 14.4 נקודות בממוצע למשחק, ובסיומה נבחר לחמישיית הרוקיז של העונה.
לאחר עונה אחת בלבד בבולטימור הועבר בטרייד לדטרויט פיסטונס, יחד עם טרי דיסינג'ר ודון קוג'יס, בתמורה לביילי האוול, דון אול ושלושה שחקנים נוספים. במהלך עונת 1965/1966, לאחר עונה וחצי עם הפיסטונס, נשלח בטרייד לסנט לואיס הוקס, במדיה שיחק עד סיום עונת 1966/1967. בשני הפלייאופים בהם השתתף כשחקן ההוקס הודח בשלב גמר האזור המערבי.
בדראפט ההרחבה של שנת 1967 נבחר על ידי סיאטל סופרסוניקס, אשר הוקמה והצטרפה ל-NBA באותה שנה. בעונתו הראשונה בסיאטל קלע שיא קריירה של 15.2 נקודות בממוצע למשחק, אך ב-3 העונות הבאות נחלשה תפוקתו בהדרגה עד פרישתו ממשחק בסיום עונת 1970/1971. ב-8 עונותיו כשחקן ב-NBA העמיד ת'ורן ממוצעים של 10.8 נקודות, 3.1 ריבאונדים ו-2.6 אסיסטים למשחק.
קריירת אימון וניהול > השנים הראשונות (1971–1978)

מיד עם פרישתו ממשחק החל לשמש כעוזרו של מאמן סיאטל סופרסוניקס, לני וילקינס, אשר שיחק בעבר לצד ת'ורן בסיאטל ובסנט לואיס. את אותה עונה סיימו הסופרסוניקס עם מאזן ניצחונות חיובי 47–35, אך נותרו מחוץ לפלייאוף בשל חוזקן של יתר קבוצות האזור המערבי.
בשנים 1973–1975 היה עוזר מאמן בקבוצת ניו יורק נטס מליגת ה-ABA, תחת המאמן קווין לוגרי. בעונת 1973/1974 זכתה הקבוצה באליפות ה-ABA, בהובלתו של השחקן ג'וליוס ארווינג.
בעונת 1975/1976 שימש לראשונה כמאמן ראשי, בקבוצת ספיריטס אוף סנט לואיס מליגת ה-ABA. על אף יכולת טובה של כוכבי הקבוצה מרווין בארנס, רון בון ומוריס לוקאס, פתחה הקבוצה את העונה עם מאזן שלילי 20–47, ות'ורן פוטר מתפקידו.
בעונת 1976/1977 חזר לשמש כעוזרו של לוגרי בניו יורק נטס, אשר עברה באותה עונה לשחק בליגת ה-NBA.
קריירת אימון וניהול > שיקגו בולס (1978–1985)

במאי 1978 מונה ת'ורן לג'נרל מנג'ר של שיקגו בולס, תפקיד אותו המשיך למלא עד מרץ 1985. בין פעולותיו הבולטות ביותר בקבוצה ניתן למנות את בחירתם בדראפט של רג'י ת'יאוס (בחירה תשיעית ב-1978), אורלנדו וולרידג' (בחירה שישית ב-1981) ומייקל ג'ורדן (בחירה שלישית ב-1984). ב-7 עונותיו עם הבולס אימנו את הקבוצה שישה מאמנים שונים – לארי קוסטלו, סקוטי רוברטסון, ג'רי סלואן, פול וסטפאל, קווין לוגרי ות'ורן עצמו, אשר מינה עצמו למאמן הראשי בחציה השני של עונת 1981/1982 כמחליפו של סלואן. בסיום עונת 1984/1985 נמכר המועדון לג'רי ריינסדורף, אשר פיטר את ת'ורן מתפקיד הג'נרל מנג'ר ומינה במקומו את ג'רי קראוס. תחת ת'ורן רשמו הבולס מאזן כולל של 233 ניצחונות לעומת 341 הפסדים (40.6%).
קריירת אימון וניהול > מנהלת ה-NBA ונבחרת ארצות הברית (1986–2000)

בין השנים 1986–2000 שימש כסגן נשיא ה-NBA לפעולות כדורסל ("Executive Vice President of Basketball Operations"), וכיהן כיושב ראש ועדת המשמעת של הליגה.
באולימפיאדות ברצלונה (1992), אטלנטה (1996) וסידני (2000) היה ת'ורן יושב ראש הוועדה לבחירת שחקני נבחרת ארצות הברית בכדורסל. במהלך כהונתו הרכיבה הוועדה את הנבחרת הראשונה שכללה שחקנים פעילים מה-NBA – ה"דרים טים" – אשר ניצחה בכל שמונת משחקיה באולימפיאדת ברצלונה בהפרש ממוצע של כ-44 נקודות. נבחרת ארצות הברית זכתה במדליית הזהב גם באולימפיאדות אטלנטה וסידני, אותן סיימה ללא אף הפסד.
קריירת אימון וניהול > ניו ג'רזי נטס (2000–2010)

ביוני 2000 חזר ת'ורן לניו ג'רזי נטס, כאשר קיבל את תפקיד הג'נרל מנג'ר. בקיץ 2000 מינה את ביירון סקוט למאמן הקבוצה ובחר את קניון מרטין בדראפט (בחירה ראשונה), ובעונה העוקבת צירף את ריצ'רד ג'פרסון (בחירה 13) ואת ג'ייסון קיד (בטרייד עבור סטפון מרבורי). לצד קית' ואן הורן וקרי קיטלס, הובילו קיד ומרטין את הקבוצה למקום הראשון באזור המזרחי בעונת 2001/2002 עם מאזן 52–30, שהיווה שיפור של 26 ניצחונות לעומת העונה הקודמת. בפלייאוף של אותה עונה גברה ניו ג'רזי על אינדיאנה פייסרס (3–2), שארלוט הורנטס (4–1) ובוסטון סלטיקס (4–2) בדרך להעפלתה הראשונה אי פעם לגמר ה-NBA. בשלב הגמר הובסה ניו ג'רזי מול לוס אנג'לס לייקרס בתוצאה 0–4. בסיום אותה עונה זכה ת'ורן בפרס מנהל השנה ב-NBA.
בעונת 2002/2003 שיחזרו הנטס את הישגם מהפלייאוף הקודם, אך הפסידו לסן אנטוניו ספרס בגמר ה-NBA‏ (2–4). בסיום עונת 2003/2004 עזב ת'ורן את תפקידו והוחלף על ידי אד סטפנסקי. בדצמבר 2007 חזר לשמש כג'נרל מנג'ר של הנטס במשך כחצי שנה, במהלכה העביר את ג'ייסון קיד לדאלאס מאבריקס, יחד עם שני שחקנים נוספים, בתמורה לחבילה שכללה שתי בחירות דראפט עתידיות וחמישה שחקנים, בהם הרכז דווין האריס. במאי 2008 הוחלף על ידי קיקי ואנדוויי.
בקיץ 2010 החליף את ואנדוויי כג'נרל מנג'ר במשך כחודשיים, ולאחר מכן עזב את המועדון.
קריירת אימון וניהול > פילדלפיה 76' (2010–2013)

באוגוסט 2010 מונה לנשיא קבוצת פילדלפיה 76', וכחודשיים לאחר מכן החל לשמש במקביל גם כג'נרל מנג'ר של הקבוצה. באוגוסט 2012 ביצע טרייד עם דנוור נאגטס, אורלנדו מג'יק ולוס אנג'לס לייקרס, במסגרתו עזבו את פילדלפיה אנדרה איגודלה, ניקולה ווצ'ביץ' ומוריס הארקלס, והצטרפו אליה אנדרו ביינום וג'ייסון ריצ'רדסון. בספטמבר 2012 הועבר תפקיד הג'נרל מנג'ר לטוני דילאו, אך ת'ורן נשאר לכהן כנשיא המועדון.
קריירת אימון וניהול > השנים האחרונות (2013–הווה)

באוגוסט 2013 מונה ת'ורן לנשיא לפעולות כדורסל של ה-NBA‏ ("President of Basketball Operations"), במקומו של סטו ג'קסון. בשנת 2015 פרש מתפקיד זה, והפך ליועץ לענייני כדורסל עבור קבוצת מילווקי באקס.
בשנת 2018 הוצג בהיכל התהילה של הכדורסל, כ"תורם לכדורסל".
באוקטובר 2019 מונה ליועץ בכיר לג'נרל מנג'ר בוושינגטון ויזארדס.
הערות שוליים

1 2  ביוגרפיה, באתר היכל התהילה
↑  ת'ורן זוכה בפרס למפעל חיים מטעם היכל התהילה של הכדורסל, באתר של שיקגו בולס, 10 בספטמבר 2015
↑  סטטיסטיקות קריירת המכללות, באתר sports-reference.com
↑  סטטיסטיקות משחק שמינית הגמר, באתר sports-reference.com
↑  רשימת הנבחרים בדראפט 1963, באתר basketball-reference.com
↑  ת'ורן נשלח בטרייד לדטרויט, באתר הניו יורק טיימס, 10 ביוני 1964
↑  סטטיסטיקות קריירת המשחק ב-NBA, באתר basketball-reference.com
1 2 3 4 5  ביוגרפיה, באתר פילדלפיה 76'
1 2  פעולותיו של ת'ורן כמנהל ב-NBA, באתר basketball-reference.com
↑  ת'ורן זוכה בפרס סטייץ, באתר USA Basketball,‏ 26 ביולי 2018
↑  נבחרת ארצות הברית 1992, באתר USA Basketball
↑  נבחרת ארצות הברית 1996, באתר USA Basketball
↑  נבחרת ארצות הברית 2000, באתר USA Basketball
↑  דנוור נאגטס מצרפת את איגודלה, באתר הקבוצה, 10 באוגוסט 2012
↑  דילאו ממונה לג'נרל מנג'ר, באתר philly.com,‏ 22 בספטמבר 2012
↑  ת'ורן מחליף את ג'קסון, באתר ה-NBA,‏ 10 ביולי 2013
↑  ת'ורן מונצח בהיכל התהילה, באתר behindthebuckpass.com,‏ 8 בספטמבר 2018
↑  וושינגטון ממנה את ת'ורן ליועץ בכיר, באתר הקבוצה, 1 באוקטובר 2019
רב מרי בר רחל

| --- | --- |
 מקום מגורים:  בבל 
 אב:  איסור גיורא
 אם:  רחל בת שמואל
 צאצאים:  מר זוטרא בריה דרב מרי, רב אדא סבא
 מספר צאצאים:  2
 
רב מרי בר רחל בת שמואל (מכונה גם: רב מרי ברה דבת שמואל) היה אמורא בבלי בדור השלישי והרביעי, מופיע עשרות פעמים בתלמוד הבבלי, היה מקורב לרבא.
משפחתו

רב מרי מיוחס בתלמוד לאבי אמו, שמואל, ולא לאביו כמקובל. הפרשנות המקובלת היא שאמו, בתו של שמואל, נשבית לגויים (כמסופר בתלמוד בבלי, מסכת כתובות, דף כ"ג, עמוד א') והרתה לאביו איסור גיורא, חייל בבלי בטרם התגייר, וילדה לאחר הגרות. וכך אמרו עליו בתלמוד: ”רב מרי הורתו שלא בקדושה ולידתו בקדושה הואי (=היה)”. בתלמוד ישנה סוגיה העוסקת בשאלה האם אדם כזה מוגדר כיהודי, למסקנה נפסק שכגר הוא נחשב יהודי לכל דבר - אף למינוי של שררה למרות ההגבלה שנצרך שבעל השררה יהיה "מקרב אחיך" - "מהמובחר שבאחיך", כלומר שאף אביו יהיה מישראל.
אמנם, מלשון אחת הסוגיות, על פי גרסה נפוצה, עולה שאביו היה יהודי ונקרא רבא, הגמרא מתייחסת לסתירה ומתרצת ש"תרי רב מרי בר רחל הוו" - כלומר שני אמוראים היו בשם זה. אך רש"י והתוספות מציינים שהקושיה והתירוץ הם פירוש שנכתב בתוך הגמרא בתקופה מאוחרת, כדי לתרץ את הגרסה המוקשה. אך האמת היא שהגרסה שגויה [דרוש מקור] והיה רב מרי בר רחל אחד בלבד, ושם אביו היה איסור גיורא.
מעמד כלכלי

התלמוד מספר שכאשר אביו הביולוגי איסור גיורא עמד למות, ועל פי ההלכה היהודית לא היה יורש אותו רב מרי בצורה ישירה ולכן הוצרך איסור להקנות את הממון בחייו. לפי ההון המוזכר בירושה היה רב מרי אדם אמיד.
ריפהאחן הבלתי פגיע

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
| --- | --- |
 בימוי:  Pieter Kuijpers 
 הופק בידי:  Jeroen van Koningsbrugge, Pieter Kuijpers 
 תסריט:  Paul Jan Nelissen, Thomas van der Ree 
 שחקנים ראשיים:  Jeroen van Koningsbrugge Huub Smit Ad van Kempen Sieger Sloot Britte Lagcher Rick Nicolet Menno van Beekum Anna Raadsveld Lisa Zweerman Sigrid ten Napel Peter Blok Kay Greidanus Mark Rietman Nelleke Zitman 
 מדינה:  הולנד 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  22 בספטמבר 2016 
 משך הקרנה:  130 דק' 
 שפת הסרט:  הולנדית 
 סוגה:  סרט מלחמה 
 דף הסרט ב־IMDb
 
ריפּהָאחן הבלתי פגיע (בהולנדית: Riphagen) הוא סרט דרמה הולנדי משנת 2016 על אנדריאס ריפהאחן, פושע הולנדי ששיתף פעולה עם גרמניה הנאצית כשהונה יהודים והסגירם לגסטפו והיה אחראי למותם של יהודים רבים.
שחקנים ודמויות

ירואן ואן קונינגסברוחה – דריס ריפהאחן
קאי חריידנוס – יאן
סיחריד טן נאפל – לנה
מארק ריטמן – לואיס איינתובן (אנ')
ליסה זווירמן – חרייצ'יה
פטר בלוק – חריט ואן דר פיין
בריטה לאחר – אחותה של חרייצ'יה
הוּבּ סמית – טון קויפר
אנה ראדספלד – בטיה ורי (אנ')
חידו פולמנס – הארי רונד
הערות שוליים

↑  "Riphagen: The Untouchable". Atlanta Jewish Film Festival. נבדק ב-2018-07-27.
↑  "Riphagen". Nederlands Film Festival. נבדק ב-2018-07-27.
שונר

.
| שונר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: שונר
מינים
 שונר צפוני  שונר קנדי  שונר איברי  שונר מצוי
שם מדעי
 Lynx ‏(סופר), 1792
תחום תפוצה
   שונר צפוני   שונר קנדי   שונר איברי   שונר מצוי

שֻׁנָּר (שם מדעי: Lynx) הוא סוג במשפחת החתוליים. מקור המילה הוא שֻׁנְרָא בארמית, ותרגומה הוא "חתול".
מאפיינים

השונר חי ביערות גבוהים עם מעטפת צפופה של שיחים ועשבים. אף על פי שהשונרים צדים רק על הקרקע, הם מסוגלים לטפס על עצים ולשחות. הם מצויים בעיקר באמריקה הצפונית ובהימלאיה, אך גם באזורים הצפוניים של סקנדינביה חיים שונרים. מאז שנות ה-90 של המאה ה-20 נעשו מאמצים רבים ליישב מחדש את השונר הצפוני בגרמניה. השונר מצוי גם ביער ביאלובייסקה (צפון מזרח פולין), דרום ספרד ומזרח פורטוגל. במדינות רבות ציד שונרים אינו חוקי.
לשונר זנב קצר, ציצות שיער שחורות בקצות האוזניים, שפם, זקן וכפות רגליים מרופדות להליכה בשלג. צבע פרוותו נע בין חום בהיר לבז' ולפעמים ניכרים עליו כתמים חומים כהים, במיוחד על הרגליים. משקלו הוא 5–30 קילוגרם.
בני סוג זה, בנוסף לברדלס, הם היחידים מבני משפחתם הנוהגים לצוד את טרפם בריצה ולא בעזרת ציד מהמארב. הם ניזונים מיונקים, מעופות ומדגים. הם חיים בדרך כלל לבד, אף שעשויות להיות קבוצות שיטיילו ויצודו יחד. ההזדווגות נעשית בסוף החורף. בהמלטה ממוצעת יש שגר של 2–4 גורים, שעליהם האם שומרת ומגוננת בקנאות.
השונר הוא טורף קטלני ביותר, ואינו נרתע מציד של חיות הגדולות ממנו בהרבה כגון זאבים ואיילים. ביכולתו לטרוף כמעט כל בעל חיים הבא לידו, והוא מסוכן לבני אדם הנמצאים בקרבתו. עם זאת, בדומה לחתוליים אחרים, הוא ניתן לביות אם יאומץ כגור. ישנם המתארים את התנהגותו כחיית מחמד כ"מזכירה יותר כלב מאשר חתול", בעיקר מפני שהשונר הסיבירי חובב טיולים כשהוא קשור ברצועה. שונרים מבויתים נינוחים גם בהתנהלותם עם אנשים זרים.
מינים

שונר צפוני (Lynx lynx)
שונר קנדי (Lynx canadensis)
שונר איברי (Lynx pardinus) - מצוי בסכנת הכחדה בטבע
שונר מצוי (Lynx rufus)
שונר איסוודורנסיס (Lynx issiodorensis) - נכחד
Lynx thomasi - נכחד
גלריה

שונר צפוני
שונר קנדי
שונר איברי
שונר מצוי
הערות שוליים

↑  Findings on the interference between wolves and lynxes
↑  תעוד של שונר תוקף ומכריע אייל
| חתוליים |
| --- | --- | --- |
| חתולים קטנים | חתולים קטנים |  |
| חתול | חתול חולות • חתול ביצות • חתול שחור-רגל • חתול מדבר סיני • חתול בר (חתול הבית) |   |
| חתול פאלאס (סוג ומין יחיד) | חתול פאלאס |   |
| חתול זהוב | חתול זהוב אסייתי • חתול זהוב בורנאי |   |
| חתול נמרי | חתול נמרי בנגלי • חתול דגים נמרי • חתול נמרי שטוח-ראש • חתול נמרי כהה • חתול נמרי סונדי |   |
| שונר | שונר צפוני • שונר קנדי • שונר איברי • שונר מצוי |   |
| קרקל | קרקל • חתול זהוב אפריקני |   |
| סרוואל (סוג ומין יחיד) | סרוואל |   |
| נמרון | אוצלוט • מרגיי • נמרון מנוקד • חתול קולוקולו • נמרון הפנטנל • נמרון הפמפס • נמרון ג'ופרי • חתול קודקוד • נמרון האנדים • נמרון דרומי |   |
| פומה | פומת ההרים • יגוארונדי |   |
| חתול שיש (סוג ומין יחיד) | חתול שיש |   |
| חתולים גדולים | חתולים גדולים |   |
| נמר ערפילי | נמר ערפילי מצוי • נמר ערפילי בורנאי |  |
| ברדלס (סוג ומין יחיד) | ברדלס |  |
| פנתר | אריה • טיגריס • נמר • יגואר • נמר השלג |  |
| --- | --- |
בקרת זהויות :  NLI: 987007534749905171  BNE: XX530609  BnF: cb156347519 (data)  GND: 4168202-6  LCCN: sh95000565  NARA: 10664410
שברולט 3100

| --- | --- |

שברולט 3100 בתצורת ואן (Chevrolet Amazona)
 מאפיינים כלליים
 נקרא גם:  Chevrolet Brasil 3100 Chevrolet Corisco Chevrolet Amazona  Chevrolet Advance Design (בארצות הברית) (הכוונה לדגם ה-0.5 טון)
 יצרן:  שברולט
 שנות ייצור:  1958–1964
 הרכבה:  ברזיל ברזיל
 חברת אם:  ג'נרל מוטורס
 סיווג:  טנדר
 משקל:  מטען 735 ק"ג
 מפרט טכני
 מנוע:  6  צילינדרים, בטור, 3,860 סמ"ק  (מנוע שברולט - סוג 235)(נבנה מדצמבר 1958 - 1964)  6 צילינדרים, בטור, 4,278 סמ"ק המפיק 142 כ"ס (מנוע שברולט - סוג 261)(נבנה מדצמבר 1958 - 1964)
 הילוכים:  תמסורת ידנית -4 מהירויות (משנת 1960 - תמסורת מסוג "Clark")
שברולט 3100 (באנגלית: 3100 Chevrolet) הוא רכב ב-2 תצורות: טנדר וואן אשר יוצר על ידי חטיבת המכוניות שברולט בחברת ג'נרל מוטורס האמריקאית בברזיל בין השנים 1958–1964.
שברולט 3100 - טנדר, שנת 1954
דגם ה"שברולט 3100" היה הדגם הראשון בתצורת טנדר שנבנה בברזיל במקביל לדגמי (שברולט 6500) שבנתה חברת שברולט בברזיל מתוך כ-30 דגמים שבנתה והרכיבה בברזיל.
בארצות הברית דגם הטנדר "שברולט 3100" היה קרוי "Chevrolet Advance Design",(דגמי ה-0.5 טון), דגם הואן היה קרוי "Chevrolet Amazona".
תצורות

ואן
טנדר
מנועי "שברולט 3100

3,860 סמ"ק (הורכב עד דצמבר 1958) (מנוע שברולט סוג 235)
4,278 סמ"ק (מדצמבר 1958 - 1964) (מנוע שברולט סוג 261)
תמונות

שברולט 3100 - טנדר
שברולט 3100 - טנדר
שברולט 3100 - טנדר, שנת 1953
שברולט 3100 - טנדר שנת 1950
שברולט 3100 - טנדר שנת 1950
שברולט 3100 - טנדר שנת 1951
שברולט 3100 - טנדר שנת 1952
שברולט 3100 - טנדר שנת 1954
שברולט 3,100 ואן מסחרית
שברולט 3100  Chevrolet Corisco)
שברולט 3100  Chevrolet Corisco)
שברולט 3100  Chevrolet Corisco)
שברולט 3100  Chevrolet Corisco)
ראו גם

שברולט 6500
הערות שוליים

↑  שברולט 3100 טנדר imcdb.org/vehicle
↑  שברולט 3100 ברזיל catalog.com/model/chevrolet_brasil/3100
↑  דגמי שברולט בברזיל lexicarbrasil.com.br/chevrolet
רחבת חניה (מטוס)

רחבות חניה למטוסים בנמל התעופה הבינלאומי פראג-רוזינייה לפני בנייתו של טרמינל 2 צפון. בקדמת התמונה רחבות חניה המרוחקות מהטרמינל ובהמשכה רחבות חניה הצמודות לטרמינל 1 צפון, ובהן גשרי עלייה למטוסים
רחבות חנייה למטוסים ומתקני עגינה הצמודים לגלגלים הקדמיים
תרשים רחבת החניה בנמל התעופה בן-גוריון לפני בנייתה של זרוע E (טרמינל 3)
רחבת חניה למטוס (אנגלית Airport ramp או Apron) היא חלק בשדה תעופה המיועד לחניית מטוסים, ובה עולים הנוסעים אל המטוסים ויורדים מהם, מטען וכבודה מועמסים עליהם ונפרקים מהם, וכן מתבצעות בה פעולות נוספות הקשורות בתחזוקת המטוסים כמו תדלוק. בעת חניית מטוסים קלים ברחבת החניה, ולעיתים גם מטוסים גדולים, מוצמד לגלגליהם מתקן עגינה המונע מהם לנוע באופן אקראי.
רחבת החניה עשויה להיות ממוקמת בצמוד לבניין הטרמינל, דבר המאפשר את עליית הנוסעים אל המטוסים באמצעות גשרי עלייה למטוס או במרחק ניכר מהם, ואז נדרשת העברתם בכלי רכב כלשהו.
ראו גם

שירותי קרקע למטוס נוסעים
שער עלייה למטוס
דיר תת-קרקעי
הערות שוליים

↑  ספר פרסום מידע תעופתי פנים ארצי (פמ"ת) המפורסם על ידי מנהל התעופה האזרחית מכח הוראות תקנות הטיס (הפעלת כלי טיס וכללי טיסה), התשמ"ב-1981.
| --- | --- |
בקרת זהויות :  GND: 4766621-3 
ערך זה הוא קצרמרבנושא תעופה. אתם מוזמנים לתרום לוויקיפדיה ו.
שטייר AUG

| --- | --- |

 מידע כללי
 סוג:  מודל כלי ירי 
 נגזרות:  תת מקלע, רובה קלע סער ומכונת ירייה קלה
 מדינה מייצרת:  אוסטריה
 יצרן:  שטייר 
 תקופת השימוש:  1978–הווה (כ־46 שנים) 
 מלחמות:  מלחמת אפגניסטן 
 מדינות המשתמשות:  אוסטריה, אוסטרליה, ניו זילנד, לוקסמבורג, אירלנד, מלזיה
 מידע טכני
 קליבר:   \ 5.56\times 45\ {\mbox{mm NATO}}  \ 9\times 19\ {\mbox{mm AU SMG}}
 פעולה:  גז, בריח מסתובב, תצורת bullpup
 הזנה:  מחסנית של 30 או 42 כדורים
 אורך כולל:  690 - 790 מ"מ
 אורך קנה:  407 מ"מ
 משקל ריק:  3.8 קילוגרם
 קצב אש:  750-900 כדורים לדקה
 מהירות לוע:  940 מטר לשנייה
 טווח אפקטיבי:  450 - 600 מטר (הערכה)
 
השטייר AUG היא משפחה של כלי נשק שהוצגה ב-1977 על ידי החברה האוסטרית שטייר מאנליכר. פירוש ראשי התיבות AUG הוא Armee-Universal-Gewehr (רובה צבא אוניברסלי). לעיתים קרובות משתמשים בשם כדי לתאר את גרסת רובה הסער, עם מסגרת ירוקה וכוונת טלסקופית משולבת. מאז הוצגו כלי נשק רבים במשפחה כולל תת מקלע, רובה קלע סער ומכונת ירייה קלה. הרובה אומץ כרובה הסטנדרטי על ידי אוסטריה, אוסטרליה, ניו זילנד, לוקסמבורג, מלזיה ואירלנד.
עיצוב

השטייר AUG הוא בין הרובים הראשונים שנכנסו לשירות בתצורת בולפאפ. תצורה זו מאפשרת לרובה להיות קצר בכ-25% מרובים אחרים עם אורך קנה זהה, מבלי להתפשר על ביצועים בליסטיים. רוב הגרסאות באות עם כוונת טלסקופית בהגדלה של 1.5X שיכולה לשמש גם כידית נשיאה. מתייחסים בדרך כלל ל-AUG כעיצוב ארגונומי מודרני לרובה סער. מאפיינים אחרים הם שניתן להשתמש ברובה ביד אחת, ושהרובה משתמש במחסניות שקופות או שקופות למחצה, כדי לאפשר לראות כמה תחמושת נשארה. העיצוב המרכזי נוצר על ידי הורסט ווספ, קארל וואגנר וקארל מוזר .
הקנים של ה-AUG יכולים להשתנות בקלות יחסית לגרסאות שונות מקרבין לגרסאות עם קנה ארוך. יש אפילו ערכת התאמה שהופכת את ה-AUG לתת מקלע. כמה גרסאות, כמו מכונת הירייה הקלה וגרסת הקנה הכבד שונות באופן ניכר, כולל קבוצות הבריח ומכניקת ההדק.
בניגוד לרוב הרובים עם אפשרות לאש סלקטיבית, אפשרות זו מופעלת בכמה גרסאות של ה-AUG דרך ההדק (ברוב הרובים אפשרות זו מופעלת על ידי מנגנון מיוחד). כשלוחצים על ההדק בחצי-הדרך, הרובה יורה אש חצי-אוטומטית, וכשלוחצים על ההדק עד הסוף הרובה יורה אש אוטומטית מלאה. לכמה גרסאות יש ALO או "מנעול אוטומטי" (באנגלית: Automatic Lockout), בליטה קטנה בבסיס ההדק. ה-ALO מונע מההדק להילחץ עד הסוף כדי שהרובה לא יוכל לירות אש אוטומטית. ניתן גם לדחוף את ה-ALO ולאפשר אש אוטומטית אם יש צורך. להדק יש משקל משיכה כבד יחסית של 4 ק"ג, אך ניתן להקטין אותו עם ערכות מיוחדות.
גרסאות

שטייר AUG A1-הגרסה הסטנדרטית שהוצגה ב-1977. בתחילה הרובים היו ירוקים והיה להם קנה בגודל 20 אינץ'.
שטייר AUG A2-ה-A2 דומה מאוד ל-A1, רק שבמקום הכוונת הטלסקופית יש מקום למסילת פיקטיני או לציוד אחר.
שטייר AUG A3-ל-A3 שתי מסילות פיקטיני ומחסנית עם קליעים בקוטר 6.8 מ"מ.
שטייר AUG P-גרסה זו היא AUG A1 עם קנה קצר יותר.
שטייר AUG P ספיישל רסיבר-זהה ל-AUG P אבל עם מסילת פיקטיני במקום הכוונת הטלסקופית.
שטייר AUG 9mm-גרסה המשתמשת בקליע 9 מ"מ השונה מה-AUG גם בקנה, בריח והמחסנית.
רוצחי פרח הירח (ספר)

|  מידע כללי |
| --- | --- |
 מאת:  דייוויד גראן 
 שפת המקור:  אנגלית
 סוגה:  עיון
 נושא:  רציחות האוסייג', FBI 
 מקום התרחשות:  ארצות הברית 
 הוצאה
 הוצאה:  דאבלדיי 
 תאריך הוצאה:  2017 
 סדרה
 ספר קודם:  The Devil and Sherlock Holmes 
 
רוצחי פרח הירח: רציחות האוסייג' ולידת ה-FBI (באנגלית: Killers of the Flower Moon: The Osage Murders and the Birth of the FBI) הוא ספרו השלישי הלא-עלילתי של העיתונאי האמריקאי דייוויד גראן. הספר יצא ב-18 באפריל 2017 בהוצאת דאבלדיי.
מגזין "טיים" דירג את הספר כאחד מעשרת ספרי העיון לשנת 2017. העיבוד הקולנועי בבימויו של מרטין סקורסזה יצא לאקרנים בשנת 2023.
תקציר

הספר חוקר שורה של מקרי רצח של אנשי שבט האוסייג' במחוז אוסייג', אוקלהומה בראשית שנות העשרים - לאחר שהתגלו מרבצי נפט גדולים מתחת לאדמתם. לאחר שקיבלו זכויות בבית המשפט לרווחים המופקים מפיקדונות נפט שנמצאו על אדמתם, אנשי האוסייג' נערכים לקבלת העושר הם מאמינים שהם זכאים לו כחוק ממכירות פיקדונות הנפט שלהם.
עם זאת, הליך ארוך ומורכב מוטל על חלוקת הרווחים מהמכירות לפני שמישהו מאנשי אוסייג' יראה משהו מהכסף הזה. ועדיין, הם הבעלים החוקיים של האדמה ורווחיה, דבר שמאוד מעורר חשד בקרב כמה ממנהלי האדמות שיש להם היסטוריה של יחסים גרועים עם השבט. אותם גורמים העוינים את שבט אוסייג' מחליטים אז שהם יכולים לפשט מאוד את ההשתלבות ברווחי הנפט על ידי ביטול אלו שנחשבים שהם פועלים כ"מתווכים" לפני שהם יוכלו להיפרד מרווחי הנפט.
אנשי האוסייג' עצמם נתפסים כ"מתווכים", ומזימה מורכבת נרקמת כדי לחסל את אנשי האוסייג' שירשו עושר זה מרווחי הנפט. באופן רשמי, מספר בני אוסייג' שנרצחו מגיעה לפחות ל-20, אך גראן חושד שאולי מאות נהרגו בשל קשריהם לנפט. הספר מפרט את חקירת ה-FBI שזה עתה הוקם על מעשי הרצח, כמו גם את המשפט וההרשעה הסופיים של הקברן ויליאם הייל שנתפס בתור המוח שמאחורי העלילה.
ביקורת

שון וודס מ"רולינג סטון" כתב:" בספרו החדש והמדהים... גראן מתעד סיפור של רצח, בגידה, גבורה ומאבקה של אומה להשאיר את תרבות הגבול שלה מאחור ולהיכנס לעולם המודרני... מלא בדמויות כמעט מיתיות מעברנו - הריינג'רס הטקסיים, ברונים שודדים מושחתים, בלשים פרטיים ורוצחים נואשים כמו כנופיית אל ספנסר - סיפורו של גראן מסתכם בהיסטוריה סודית של אזור הספר האמריקני."
מבקר של Publishers Weekly הצהיר ש"המחבר מצוות הניו יורקר, גראן (שכתב את העיר האבודה Z) מחזק את המוניטין שלו כמספר סיפורים מבריק בסיפור הפשע המרתק הזה, שמשחזר את מעשי הרצח המפחידים והבלתי ידועים יחסית באוקלהומה של שנות העשרים."
אד וולימי מהגרדיאן כתב "רצח העם של אמריקה הלבנה נגד אומות ילידיות במהלך המאה שקדמה לתקופת גראן הוא מטאפורה לביטול האנושות בעולם הטבע שהילידים ראו אותו כמקודש. ספרו של גראן הוא פרק בתקופה מטרידה ונוראית."